દરેક કિસ્સા અને દરેક વિચારો જુદા છે. જેમ પહેલાં જ કહ્યું તેમ હવે એવો પણ વર્ગ ઊભો થઈ રહ્યો છે જે આજમાં જીવવા માગે છે. તેને પોતાનું સુખ જતું નથી કરવું. તેમણે દરેક આનંદ, સુખ માણી લેવા છે. તો કેટલાક ગુનાહિતતાનો ભાવ અનુભવતા માનસિક સમસ્યાઓમાં ઘેરાયેલા રહે છે. માનવના જન્મથી ચાલી આવતી આ સમસ્યા માનવજાત રહેશે ત્યાં સુધી રહેશે. રોબોટયુગ આવશે તો માણસ રોબોટમાં પણ આ સંવેદનાઓ મૂકશે અને મશીનને પણ દિલ તૂટ્યાની પીડા અનુભવાશે તેવી કલ્પનાઓ કરીને વાર્તાઓ લખાઈ ચૂકી છે. ફિલ્મો બની ચૂકી છે એ દર્શાવે છે કે માણસજાતને આ મળવા-છૂટા પડવાની સંવેદનાઓનો રોમાંચ ગમે છે અને તેને પોતાના બાદ પણ જીવંત રાખવાના પ્રયાસો કરશે.